
సందీప్కిషన్, మెహరీన్ జంటగా సుశీంద్రన్ దర్శకత్వం వహించిన చిత్రం ‘కేరాఫ్ సూర్య’. శంకర్ చిగురుపాటి సమర్పణలో చక్రి చిరుగుపాటి నిర్మిస్తున్నారు. సోమవారం ఈ చిత్రం ప్రీ రిలీజ్ వేడుక హైదరాబాద్ రామానాయుడు స్టూడియోలో జరిగింది. ముఖ్య అతిథిగా హాజరైన సాయిధరమ్ తేజ్ మాట్లాడుతూ ‘‘సుశీంద్రన్ దర్శకత్వంలో వచ్చిన ‘నా పేరు శివ’ అంటే నాకు చాలా ఇష్టం. ఆ తరహాలోనే ఈ సినిమా పెద్ద హిట్ కావాలని ఆశిస్తున్నా’’ అని అన్నారు. దర్శకుడు మాట్లాడుతూ ‘‘లైవ్లీగా సాగే కథ ఇది. సుశీంద్రన్ చక్కగా తెరకెక్కించారు. ఆయనలాంటి దర్శకుడితో పనిచేయడం అదృష్టంగా భావిస్తున్నా. అందరినీ మెప్పించే సినిమా ఇది. ఇమాన్ పాటలు ఆకట్టుకుంటాయి’’ అని అన్నారు. ‘‘తమిళంలో నాకు నచ్చిన హీరో ధనుశ్. తెలుగులో సందీప్ ధనుశ్లాంటి హీరో. అతనికి కెరీర్ బెస్ట్ సినిమా అవుతుంది’’ అని సుశీంద్రన్ తెలిపారు. ‘‘సందీప్ ప్లాపుల్లో ఉన్నాడు కదా అతనితో సినిమా ఎందుకుని చాలామంది అన్నారు. సినిమా విడుదలయ్యాక వాళ్లందరికీ సమాధానం దొరుకుతుంది. ఈ నెల 10న విడుదల చేస్తున్నాం’’ అని నిర్మాతలు చెప్పారు.

sandipkishan, meharin jantagaa sushindran darsakatvam vahinchina chitram ‘caraf suurya’. shankar chigurupati samarpanalo chakri chirugupati nirmistunnaaru. somavaram ee chitram pree rillees veduka hyderabad ramanayudu studiolo jarigindi. mukhya atithigaa haajaraina saidharam tej maatlaadutuu ‘‘sushindran darsakatvamlo vachina ‘naa paeru shiva’ ante naaku chala ishtam. aa tarahaalone ee sinima pedda hit kaavaalani aasistunnaa’’ ani annaru. darsakudu maatlaadutuu ‘‘laivleegaa saage katha idhi. sushindran chakkaga terakekkinchaaru. aayanalaanti darsakudito panicheyadam adrushtamgaa bhavistunna. andarinee meppinche sinima idhi. iman paatalu aakattukuntaayi’’ ani annaru. ‘‘tamilamlo naaku nachina heero dhanush. telugulo sandip dhanushlanti heero. ataniki kereer best sinima avutundi’’ ani sushindran telipaaru. ‘‘sandip plaapullo unnaadu kada athanitho sinima endukuni chaalaamandi annaru. sinima vidudalayyaaka vaallandarikii samadhanam dorukutundi. ee nela 10na vidudala chestunnam’’ ani nirmaatalu cheppaaru.